Планаў у фэсту шмат. Гэта і больш шырокае падключэнне вулічных музыкантаў, і актыўны ўдзел мастакоў, для якіх можна было б стварыць гэткі віцебскі Манмартр. І, магчыма, усталяванне над часткай прасторы даха, які бараніў бы ад капрызаў надвор’я. Веру, што здзейсняцца самыя неверагодныя фантазіі. Бо на чале фестывальна-вулічнага руху стаяць крэатыўныя, зацікаўленыя, неабыякавыя творцы, якія рупяцца, каб зрабіць максімальна прыцягальнай саму гарадскую аўру.